上海轨道交通浦江线

上海轨道交通浦江线，原名上海轨道交通8号线三期，是上海地铁个一条胶轮路轨系统线路，全线拉拉上海市闵行区浦江镇，连接沈杜公路站搭汇臻路站，全长6.689公里，拢总6座车站，2018年3月31号通车运营。

 概览 
线路北面到上海轨道交通8号线沈杜公路站，到汇臻路站，全长6.689公里，是全高架线，拢总6座车站，工程总投资31.77亿元。从沈杜公路站出发，经过浦江镇停车场北面个绿化带到三鲁公路后小转弯向南跑，到闸航路后再小转弯向西南方向拐进汇臻路，终点站勒拉闸航路汇臻路口。

浦江线用个车子是庞巴迪Innovia APM300型胶轮路轨系统列车，是全球头一条用Innovia APM 300跑个城市通勤线路。线路是上海申通地铁集团有限公司同法国凯奥雷斯（KEOLIS）集团合资组建个上海申凯公共交通运营管理有限公司先期运营五年。

浦江线用个是±375V带回流轨个直流第三轨供电形式（包括车辆段）搭无人驾驶系统。为咾防止乘客跳轨或者异物落进轨道区造成事故，浦江线个所有车站侪设置高个屏蔽门。

 车站列表 
300px|center
站名里程（米）站间距（米）换乘路线所在地车站形式开门方向注1沈杜公路0-闵行区高架二层西班牙式站台两侧三鲁公路19721972—高架二层侧式站台右侧闵瑞路29851013—高架三层侧式站台注2右侧浦航路3761776—高架三层侧式站台注2右侧东城一路49431182—高架三层侧式站台注2右侧汇臻路62931350—高架三层岛式站台左侧
 注1：相对列车运行方向来讲。
 注2：本站个上下行两個方向个付费区并呒没连拉一道。

 历史 
 2011年1月28号 8号线延伸线（航天博物馆站—汇臻路站）选线专项规划（调整）公示
 2013年4月10号 8号线三期项目报建
 2013年4月10号 8号线三期（沈杜公路站—汇臻路站）暨集运系统A线工程个环境影响评价公示
 2013年9月27号 8号线三期（沈杜公路站—汇臻路站）暨集运系统A线工程个环境影响评价第二次公示
 2013年12月25号 上海市环境保护局受理8号线三期工程环境影响报告书
 2014年4月29号 上海市环境保护局批复8号线三期工程环境影响报告书
 2014年7月11号 上海市轨道交通8号线三期暨集运系统（暂名）工程可行性研究报告批复
 2015年12月25号 汇臻路站开工建设
 2017年5月3号 正式确定箇条线路个名字叫浦江线
 2017年9月29号 正式进入全线运营跑图演练
 2018年3月15号 正式通过试运营评审
 2018年3月31号 通车试运营
 2020年10月1号到8号、17号、18号搭仔24号、25号 对高架桥个伸缩缝实施升级改造，临时实行单线往返运营浦江线升级改造施工 国庆中秋长假及10月17、18和24、25日临时单线双向运营 工作日全线正常运营

 事故 
2019年4月9号下半天2点多钟，雷打忽线，结果浦江线汇臻路站附近个设备畀雷劈着，导致道岔故障、弗停个勒拉叫、烟雾腾腾、还冒火星。事发个辰光还好附近呒没车子，呒没人受伤。故咾浦江线个列车服务受到影响，列车限速运行，发车间隔拉长到15分钟。下半天2点37分，上海地铁官方微博发布消息讲箇趟故障已经排除脱哉，全线运营恢复正常。

2021年8月13号早浪7点钟，浦江线线路设备故障，结果运营延误。截至当天上半天10时，恢复正常运营。

2023年2月15号，浦江线信号设备故障，全线停运。后些来变成限速运营，车站现场限流，沿线个地面公交短驳车也开出来哉。到早浪向9点50分，浦江线恢复正常运营。

 参考文献 

Category:上海地铁